section_heading: Demografski trendovi u općini Temerin
paragraph_text: Seobe su u velikom dijelu utjecale na strukturu stanovništva Temerina. Godine 1800. Srbi su s 1 610 stanovnika i 210 obitelji napustili selo i osnovali novo oko 20 kilometara istočno od Temerina. Danas se ono zove Đurđevo i nalazi se pored Žablja. To je ostavilo Temerin bez Srba sve do 1920. Te godine su dobrovoljci osnovali novo naselje zvano Staro Đurđevo, koje je sada mjesna zajednica općine Temerin. Godine 1991. je imalo 3.718 stanovnika, a danas više od 4.000 ljudi živi tamo.